Burjassot aprova per unanimitat dues mocions en el Ple ordinari de gener
2025-07-24

La sessió ordinària del mes de gener del Ple de l’Ajuntament de Burjassot ha suposat l’aprovació, per unanimitat, de dues mocions, la presentada per Compromís, contra la taronja africana i la presentada pel Partit Popular perquè el Consistori done compliment a la Llei de Publicitat Institucional.

En el primer cas, la moció insta al Govern Espanyol que, amb caràcter urgent, “sol·licite a la Comissió Europea l’aplicació de la clàusula de salvaguarda de l’article 34 de l’Acord de l’Associació Econòmica de la Unió Europea amb la Comunitat d’Estats d’Àfrica del Sud perquè no s’importen cítrics del sud-africans sense garanties per a evitar el contagi de la “taca negra””, garantint el control mitjançant una inspecció adequada. Així mateix, el text recull “que s’inste a la Comissió Europea que agilite els tràmits per a facilitar a les organitzacions de productors la retirada de 250.000 tones de cítrics del mercat fresc”.

La segona moció, presentada pel grup popular, recull que “l’Ajuntament de Burjassot garantisca la posada en marxa i el compliment de la Llei 12/2018 de la Generalitat, de publicitat institucional per a l’interés ciutadà i la concepció col·lectiva de les infraestructures públiques, delimitant la publicitat institucional a aquella que es fa exclusivament en benefici de la ciutadania perquè siga informada dels seus drets i dels serveis públics concrets als quals pot accedir”.